ગણેશોત્સવને આડે હવે ગણતરીના કલાકો જ બાકી રહ્યા છે, ત્યારે શહેર સહિત જિલ્લાભરમાં ગણેશ પંડાલોમાં તૈયારીઓ અંતિમ તબક્કામાં છે ત્યારે બજારમાં ગણેશ પ્રતિમાઓનું આગમન થયું છે. બજારમાં ઠેરઠેર હાલમાં ગણેશજીની નાની મોટી પ્રતિમાઓના એડવાન્સ બુકિંગ શરૂ થઇ ગયા છે. મોટી વિશાળ પ્રતિમાઓને રવિવારે અને સોમવારે જ પંડાલોમાં લઇ જવામાં આવી હતી. પંડાલોમાં પ્રતિમાઓ મૂક્યા બાદ ડેકોરેશન-લાઇટીંગને આખરી ઓપ આપવામાં આવશે. 13 મી સપ્ટેંબરે પ્રતિમાઓને શુભ મુર્હુતમાં પ્રતિમાનું સ્થાપન કરવામાં આવશે.